Xorazm viloyati
Xorazm viloyati — Oʻzbekiston Respublikasi tarkibidagi viloyat. 1925-yil fevraldan 1938-yil yanvargacha Xorazm okrugi, 1938-yil 15-yanvarda viloyat maqomiga oʻtkazilgan. Viloyat shimoldan Qoraqalpogʻiston respublikasi, janubdan Turkmaniston respublikasining Toshhovuz viloyati, sharqdan Buxoro viloyati bilan chegaradosh. Shaharlari — Urganch , Xiva va Pitnak. Umumiy maydoni — 6,05 ming kvadrat kilometr. Maʼmuriy markazi — Urganch shahri.